18.05 DRUŠTVO

Zadatak: Pročitaj i prepiši

**Gospodarstvo zavičajne regije**

Nakon škole ljudi počinju raditi.

Bave se nekom **gospodarskom djelatnošću**.

Međimurje se ubraja u gospodarski razvijena područja u Hrvatskoj.

U Međimurju ljudi se najviše bave sljedećim djelatnostima:

* Metalna industrija
* Prerađivačka industrija
* Poljoprivreda
* Trgovina
* Graditeljstvo

U mnogim naseljima postoje mali obrti.

Na selu ljudi obrađuju zemlju. Oni su **ratari**.

U Međimurju na oranicama najviše se sade žitarice – kukuruz i pšenica, krumpir, šećerna repa, krmno bilje i povrće.

Ljudi koji uzgajaju domaće životinje bave se **stočarstvom**.

Najviše se uzgajaju svinje, perad i goveda.

Od voća najviše se uzgajaju jabuke.

U Gornjem Međimurju ljudi se najviše bave **vinogradarstvom**. Uzgajaju vinovu lozu (grožđe) od koje dobivaju vino.

U Međimurju ima oko 1000 lovaca. Lovci zaštićuju i hrane divljač.

Međimurje je kraj bogat vodom pa se ljudi bave i **ribolovom**.